CELEX: 32016R1957
Language: lt
Date: 2016-11-04 00:00:00
Title: 2016 m. lapkričio 4 d. Komisijos įgyvendinimo reglamentas (ES) 2016/1957 dėl tam tikrų prekių klasifikavimo Kombinuotojoje nomenklatūroje

9.11.2016   
               
               
                  LT
               
               
                  Europos Sąjungos oficialusis leidinys
               
               
                  L 301/6
               
            KOMISIJOS ĮGYVENDINIMO REGLAMENTAS (ES) 2016/1957
      2016 m. lapkričio 4 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. lapkričio 4 d.
         
            
               Komisijos vardu
            
            
               Pirmininko pavedimu
            
            Stephen QUEST
            
               Mokesčių ir muitų sąjungos generalinis direktorius
            
         
      
      
         (1)  OL L 269, 2013 10 10, p. 1.
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Gaminys (vadinamasis elektroninis valdymo blokas), kurį sudaro elektroninės dalys: paleidiklis, vykdiklis, reguliatorius ir sustabdymo blokas, sumontuoti stačiakampiame aliuminio korpuse, kurio matmenys yra 98 × 74 × 20 mm, o svoris – 160 g.
                     Gaminys tiekia elektros energiją motorinių transporto priemonių priekiniams ksenono žibintams.
                     Įjungus priekinius žibintus, gaminys pirmiausia pakeičia iš transporto priemonės elektros sistemos gaunamą 12 V nuolatinę srovę į 1 200  V nuolatinę srovę ir ją perduoda degikliui (kuris pateikimo metu nepridėtas). Paskui gaminys nuolatinę srovę pakeičia į kintamąją srovę, uždegančią žibintus, ir nuolat generuoja reikiamą įtampą (85 V), kad žibintų šviesa būtų pakankamo stiprumo.
                     Žr. paveikslą (*).
                  
                  
                     8504 40 90 
                  
                  
                     Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis ir KN kodus 8504 , 8504 40  ir 8504 40 90  atitinkančiais prekių aprašymais.
                     Gaminys nelaikytinas valdymo bloku ir nepriskirtinas 8537  pozicijai, kadangi yra sukonstruotas 12 V nuolatinei srovei keisti į 1 200  V nuolatinę srovę ir 12 V nuolatinei srovei keisti į 85 V kintamąją srovę, o tai yra 8504  pozicijai priskiriamų gaminių funkcijos.
                     Kadangi nė viena iš aparato funkcijų nelaikytina pagrindine, kaip apibrėžta XVI skyriaus 3 pastaboje, aparatas priskirtinas paskutinei pagal numeraciją subpozicijai.
                     Todėl gaminys klasifikuotinas kaip kiti statiniai keitikliai ir jam priskirtinas KN kodas 8504 40 90 .
                  
               
            (*)  Paveikslas pateikiamas tik dėl informacijos.